JohanHeinsen/ENO huggingface dataset:
Odense Adresse-Contoirs Efterretninger, 1838-09-20
Da den feirede Kunstner steeg ned i Chefens Slup, fornyedes Jubelraabene, der idelig gjentoges fra hver Baad, han i næsten forhausende Hurtighed foer forbi. Thorvaldsens Affart fra Skibet satte naturligviis hele den Klynge af Baade, der omringede samme, i Bevægelse, og der opstod nu en Regatta, der gav hele Scenen en høist interessant Livlighed. Havde de smykkede Baade, Flagene, Musikken, Sangen og den hjertelige Jubel frembudt et meget tiltrækkende, og vi kunne uden Overdrivelse tilføie, rørende Optrin, saa laae der derimod noget i høieste Grad Jmponerende i det malmfulde Hurra, der tordnede Thorvaldsen imøde, da hans Baad nærmede sig den med Mennesker bedækkede Toldbod, Pynten af Esplanaden og Langelinie. Paa Toldboden modtog Conferentsraad Hansen, i Spidsen for Kunstacademiets øvrige Professorer, deres store Mester, som tillige af Vagten saluteredes med militair Honneur, og da han var stegen i den Vogn, som der ventede ham, vare i et Nu Hestene spændte fra og i den største Orden og Regelmæssighed bevægede Vognen sig gjennem Amaliegaden, over Amalienborg til Charlottenborg, ledsaget af uophørlige Vivats, der især hævede sig til stormende Jubel idet Toget passerede forbi Kongens Palais. Jkke blot Vinduerne i de Huse, forbi hvilke Triumphtoget gik, vare opfyldte med Mennesker, men Vogne, Trapper og deslige vare bedækkede med Pyramider af Tilskuere. Paa Kongens Nytorv forblev Massen, indtil Thorvaldsen kom frem paa Altanen paa Charlottenborg, og vi kunne ikke tænke os andet, end at det maa have været et af de stolteste Øieblikke i hans Liv, da han derfra bilsede den uhyre Mængde af Landsmænd, hvis Jubel her beseglede en Hyldest saa energisk og saa hjertelig, som vel neppe nogensinde er bragt nogen dansk Mand af hans Folk, der netop fordi dette ikke lettelig lader sig henrive af en luftig Enthusiasme, er ærligt, dybt og trofast i sin Begeistring. Saaledes modtoges Bertel Thorvaldsen, da han i Aaret 1838 vendte hjem til sin Fødeby Kjøbenhavn. Endnu samme Aften bragte de unge Kunstnere, hvem Thorvaldsen dog nærmest tilhører og som nærmest tilhøre ham, en særlig Velkomst. J den botaniske Have nemlig, imod hvilken Thorvaldsens Værelser ikke blot vende ud, men hvortil han fra sit Attelier har en Udgang, havde nemlig omtrent 150 Kunstnere forsamlet sig og med Fakler og Musikkorps i Spidsen fra Havens yderste Ende begivet sig henfor hans Vinduer, hvor de afsang en af Christian Winther forfattet Sang.
Odense Adresse-Contoirs Efterretninger, 1838-09-20
Tildragelser. En Gavtyv af Snedkersvende meldes fra Haderslev den 3 d. – kom paa en Reise nordefter for nogle Dage siden ind i Vonsyld Kro, hvor han hørte at Værten, for at betale nogle kjøbte Heste, talte om, at ville lade en Sum Penge afhente hos en Kjøbmand i Kolding. En Timestid derefter indfinder sig et Bud hos denne med et Brev fra Værten om at levere Overbringeren 50 Rd. Kort efter faaer Kjøbmanden Tvivl om Sagens Rigtighed, og lader et Jilbud ride til Vonsyld. Mistanken faldt paa Snedkersvenden, der med Pengene i Lommen blev greben. paa Veien til Veile, og nu sidder arresteret i Kolding.
Odense Adresse-Contoirs Efterretninger, 1838-09-20
Odense. Under 8 d. har det behaget Hs. Majestæt Kongen allernaadigst at approbere Valgene af Forligelsescommissair og Stænderdeputeret, Cancellieraad Hempel samt Kjøbmand Chr. Jürgensen, som borgerlige Raadmænd her i Staden.
Odense Adresse-Contoirs Efterretninger, 1838-09-20
Jmorges afreiste den Deputerede for Byen, Udgiveren af denne Avis, herfra til Roeskilde.
Odense Adresse-Contoirs Efterretninger, 1838-09-20
Det Tourniaireske Selskab ankom hertil igaar Formiddags; den talrige Mængde Vogne og Heste dannede paa Gaderne et af de største Optog af det Slags. Meest Opmærksomhed tiltrak sig nogle ganske smaae corsicanske og skotske Hingste.
Odense Adresse-Contoirs Efterretninger, 1838-09-20
Befordringer og Afgang. Under Rentekammeret: Under 28 August d. A. er det, efter Ansøgning, tilladt forhenværende Besidder af Arvefæstegaarden Lindholmsgaard, J. Meldahl, at udtræde af Tiendekommissionen for Holbek Amt, og er derhos Godsforvalter ved Grevskabet Lerchenborg, Exam.
Odense Adresse-Contoirs Efterretninger, 1838-09-20
juris J. Frimodt, udnævnt til Medlem af bemeldte Tiende kommission; ligeledes er det, efter Ansøgning, tilladt Landvæsenskommissair og Hospitalsforstander H. Andersen at udtræde af Tiendekommissionen for Gjerlev, Onsild, Støvring, Nørhald, Galthen og Østerliisberg Herreder i Randers Amt, og er derhos Birkedommer og Skriver ved Estrup Birk, Landvæsenskommissair N. S. Kjær, udnævnt til Medlem af nysnævnte Tiendecommission; Malermester J. G. Berg i Kjøbenhavn til Hofmaler; Skovfoged J. F. Kahl i Vester-Trevaunder Gottorp Amt udnævnt til Skovrider i Hallod under Neumünster Amt, og Forstrandidat C. H. A. Kirchhoff til Skovfoged i Kroppelhagen under Schwarzenbeck Amt. - Under Admiralitets- og Commissariats=Collegier: Den 5 Aug. er Underchirurg ved 2den Division, F. G. Veith, meddeelt Reservechirurgs Karakteer. Den 26de, Cadetunderofficererne M. J. Harboe og A. J. L. Roepstorff udnævnte til Secondlieutenanter. - Under Generalpostdirectionen: Den 5 August er Premierlieutenant ved det Jydske Jægercorps, C. C. Lind, udnævnt til Postmester i Nakskov.
Odense Adresse-Contoirs Efterretninger, 1838-09-20
Ind- og udklarerede Skibe ved Odense Toldkammer.
Odense Adresse-Contoirs Efterretninger, 1838-09-20
Jndgaaede: Den 18 Septbr., C. O. Røed af Laurvig, fra Frederikstad, Skonnerten Haabet med Trælast; H. Sørensen, af og fra Østerrisøer, Sluppen Erstatningen med Trælast. Den 19de, P. Hansen af Tønsberg, fra Frederikstad, Skonnerten Lykkens Haab med Trælast; N. A. Nielsen af og fra Østerrisøer, Sluppen Svanen med Trælast; G. Gundersen af og fra Christiansand, Sluppen Charlotte med Trælast; S. Tor DoGegesen af og fra Østerrisøer, Sluppen de tvende Rhedere med Trælast; C. Olsen af og fra Laurvig, Sluppen Johannes med Trælast.
Odense Adresse-Contoirs Efterretninger, 1838-09-20
Udgaaede: Den 18de, H. Andresen af Odense, til Kjøbenhavn, Jagten Haabet med Stykgods. Den 20de, J. Hansen, af Odense, til Aarhuus, Jagten Prøven med Ballast.
Odense Adresse-Contoirs Efterretninger, 1838-09-20
Reisende over Storebelt, fra 17 til 19 Septbr. Fra Fyen til Sielland; Jfr. Lund; Lieuten. Olufsen; Handelsbet Demant; Frue Brandt med Søn; Jfr. Galschiødt; Mad. Poulsen; Hr. Dyring, Malermester Dahl, Hr. Fahnøe; Gjæstgiver Bech. Fra Sielland til Fyen; Staldmester Haxthausen; Brændeviinsbrænder Petersen, Kjunker Clausen med Frue og Tjener; Grev Reventlow; Cand. theol. Monrad; Stiftsprovst Ortmed med Frue; Jfr. Lüthans; Kjunker v. Hoppe; Mad. Harboe; Telegraphaspirant Paludan.
Odense Adresse-Contoirs Efterretninger, 1838-09-20
Kjøbenhavns Børs=Cours den 18 Septbr. 1838. Hamb. 2 M. - k. S. 200 1/4 pCt. uopsigelige RigsbankOblig. 102 1/2 a 103 Rbd. r. S. Spec. 202, solgt til - Mk. - s. Bank-Disconto .... 4 pCt. 4 pCt. norsk Laan ved Hambro og Søn af 1828. Lola 10. S. Norske Spec. Sedl. pr. 100. 4 pCt. nye norske Oblig. af Sp. 171 a 171 1/2 Rbd. Sedl. 1834. 101 a 101 1/2 i r. S. 4 pCt. Kongel. Obligationer. (u. Rente) 93 a 93 1/2 R. Sedl. 4 pCt. dito 101 a 101 1/2 i Bco. Nationb. Obl. (af Laan 4 Febr. 3 pCt. eng. Laan 72 1/2 a 73 L. S. 1820) 102 a 102 1/2 Rbd. r. S. Bank-Actier - a - r. S.
Odense Adresse-Contoirs Efterretninger, 1838-09-20
Kjøbenhavns Havnepriser den 15 Septbr. 1838. Hvede, sjæll. Rd. - s. R. - s. Byg, 2 radet 4 Rd. 80 s. 35 R. - s. dito, lollandsk Rd. 48. 10 R. s. Havre...... 2 Rd. 24 s. 3 R. 8 s. dito, langel. Rd. - s. - R. - s. Ærter. Rd. - s. R. - s. dito, holstensk Rd. - s. R. - s. Raps... Rd. - s. R. - s. Rug, sjæll. Rd. - s. R. - s. Smør, sjæll. R. - s. - R. - s. dito, fr. Prov. 4 Rd. 326 R. 48. dito, fyensk. 11. 48. 13. - s. dito, holstensk Rd. - s. - . - s. dito, jydsk. 12 R. - s. 13 R. - s. dito, østersø Rd. - s. R. - s. dito, holst. 13 R. - s. 11. - s. Bøgebrænde, pr. Favn, 10 Rbd.; Mk. - s. a 10 Rbd. 5 Mk. - s.
Odense Adresse-Contoirs Efterretninger, 1838-09-20
AVERTISSEMENTS. At Gud har kaldet min elskede Moder, Madam L. Kjær, fød Friis, i sit 71de Aar, den 13 dennes, bekjendtgjøres herved sørgeligst for fraværende Slægt og Venner. Broholm den 15 Septbr. 1835. Paa egne og Sødskendes Vegne, Kjær.
Odense Adresse-Contoirs Efterretninger, 1838-09-20
At min kjære Moder, Birgitte Petersen, fød Busch, Enke efter afgangne Procurator And. Petersen i Faaborg, efter flere Aars Sygeleie og nogle Ugers haarde Lidelser, omskiftede Tiden med Evigheden sammesteds den 14 dennes, i hendes 87de Aar, bekjendtgjøres herved sørgeligst paa Sødskendes og egne Vegne for fraværende Slægt og deeltagende Venner. Godthaab pr. Rudkjøbing den 18 Septbr. 1838. P. Petersen, Procurator. Efter 18 Dages Sygdom, hvoraf 14 vare haarde Strids=Dage, fuldendte Auguste Marie Steenfeldt ved en blid og rolig DødsSlummer sit jordiske Liv den 18 d. M. om Aftenen Kl. 10.
Odense Adresse-Contoirs Efterretninger, 1838-09-20
Dette Sorgens Budskab anmeldes herhos fraværende Slægt og Venner af den Hensovedes Fader og Broder. Korup Præstegaard den 19 Septbr. 1838. H. E. Steenfeldt. Petr. Aug. Steenfeldt.
Odense Adresse-Contoirs Efterretninger, 1838-09-20
Odense ældste Klub afholder Fredagen den 28 Septbr. Kl. 8. en Generalforsamling, i hvilken Udkastet til de nye Love vil blive foretaget. J. Møller fra Aarhuus er ankommen til Odense, og anbefaler sig til det ærede Publicum med at slibe skjærende Jnstrumenter og istandsætte Kaffe møller, uden Betaling, hvis de ikke blive godt gjorte. Mit Logie er i No. 713 i Frue Kirkestræde. Sessions-Udtog, faaes paa Adressekontoirets Boglade.
Odense Adresse-Contoirs Efterretninger, 1838-09-20
Fra Pressen er udkommen og faaes paa Adressekontoiret: Forsøg til en oeconomisk-statistisk Beskrivelse over Danmarks geistlige Embeder, samlet og udgivet af Jens Møller, Sognepræst for Grinderslev, Grønning og Thise Menigheder, og Provst for Salling og Fjends Herreder. 1ste Hefte: Wiborg Stift, 4 Mk. 8 s.; 2det Hefte: Aalborg Stift, 4 Mk. - Subskription paa Fortsættelsen modtages.
Odense Adresse-Contoirs Efterretninger, 1838-09-20
Poesier. af Fr. Paludan Müller. Anden Deel, Fyrste og Page. Poetiske Fortællinger. Blandede Digte, 2 Rbd. 1 Mk. 8 s. i Papbind.
Odense Adresse-Contoirs Efterretninger, 1838-09-20
Nye Bøger, som faaes paa Adressekontoirets Boglade: Theodor Korners samtliche Werke, mit dem Vildnitze der Dichters. - Vilder=Atlas für Kaufleute und Fabrikanten. 1. Lirg. - Wesen und Geschichte der Oper, ein Handbuch für alle Freunde der Tonkunst v. Fink. - Elba und Waterlod, ein historischer Roman v. Ferdin. Stolle. Fortsezung von 18134 von demselden Verfatter. 122. - Drei denische Worte für Freunde und Verstandige, v. H. Ewald. - Der Künstlers erste Schule. Neueste Lehrbuch der Kopf und Figuren Thier. Blumen, Baum und Landschaf Zeichnenkunst, 4 Heft. m. Texte, - A. F. C. Langbeins samtliche Gedichte, zweite Ausg, in fünf Vanden mit steden Stahlstichen. 1. Lfrg. - Dr. J. L. Schønleins, Professor in Zürich, allgemeine und specielle Pathologie und Therapie, in 4 Bd. 3 Aufl. - Der Religionswist zu Bacheren, v. Theod. Friedberg. - Sonnenblumen ans Sud, und West, Novellen=Almanach fir 1839. - Allgemeines Vieharzneibuch oder des alten Schäfers Thomas das Bunzlau in Schlesien seine Kuren an Pferden, Rindvieh. Schaasen, Schweinen, Ziegen, Hunden und allen brigen Hausthieren. 12. - Haff und Bühne, Novelle ans dem modernen Leben v. Belani13. - Geschichte der französischen Revolution v. M. A. Thiers, nach der 5. Original=Ausgade v. Ferd. Philippi. 1. Lfrg. - Kritische Blatter für Første und Jagdwissenschaft, herausgegehen v. Dr. W. Pfeil. 12. Bd. 1. Heft. - Rheinisches PennigMagazin, 3 Jahrg. 1. Heft. Først i næste Uge brændes Rapsskaller ved Lundegaard.
Odense Adresse-Contoirs Efterretninger, 1838-09-20
En dansk Sætter ønsker sig ansat som Factor i et solid Bogtrykkerie. Da han allerede over i 10 Aar har conditioneret i nogle af Tydsklands fortrinligere Officiner til sine Herrer Principalers Tilfredshed, og i samme har havt Leilighed til at gjøre sig nøie bekjendt med de nyeste typografiske Arbeider, som overhovedet at erhverve sig de tilet Bogtrykkeries praktiske Bestyrelse fornødne Kundskaber, saa haaber han at kunne præstere enhver billig Fordring i denne Henseende. De herpaa Reflecterende vilde behage at indsende det Nærmere i frankerede Breve mærkede 7. 2. til Fyens Stifts Adressekontoir i Odense.
Odense Adresse-Contoirs Efterretninger, 1838-09-20
Fra Holland er jeg nylig bleven forsynet med et Partie Pibeleer 3 Mk. pr. Lpd., allerbedste Rulletobak 3 Mk. 4 Sk. a 3 Mk. 8 Sk., bedste, de Volle Kanaster 3 Mk. 4 Sk., GTobak (de jongeKoopman kaldet) 2 Mk. 8 Sk. pr. Pd. (og holde, disse Carduus-Tobakker fuld dansk Vægt), ægte Slang Warinas og Portorico, bedste hollandsk. Eidammer- og Stoltzer-Ost, Schidan Genever; desuden haves alle Sorter sine og ord. CarduusTobakker og Cigarrer af Kiels og Altonas bedste, Fabrikker, som faaes til billigste Priser hos Jens Chr. Andrup. i Odense. Bagergaarden. No. 363 udenfor Vesterport, i alle Henseender beqvemt indrettet til Bagerie og af fordeelagtig Beliggenhed, er strax at erholde tilkjøbs eller til Leie. Adressekontoiret anviser med hvem Akkorten afsluttes.
Odense Adresse-Contoirs Efterretninger, 1838-09-20
En Landeiendom, forsynet med gode Bygninger og fortrinlig gode Jorder med Hartkorn 2 Tdr. 5 Skpr., beliggende i Nærheden af Odense, kan, med dens Besætning og Grøde, strax erholdes tilkjøbs. Prokurator Demant meddeler de nærmere Oplysninger.
Odense Adresse-Contoirs Efterretninger, 1838-09-20
Mandagen den 21 Septbr. førstk. lader Degne-Enken Mad. Felding af Werninge afholde offentlig Auction i Werninge Degnebolig over endeel Løsøre, Avls= og Meierie=Inventarium, Vogne og Plouge, samt endeel Bygnings=Materialier og Bødkertræe, saa og endeel Bøger m.v. Auctionen begynder om Formiddagen Kl. 9. Odense Herredsskontoir den 15 Septbr. 1833. J. J. Hansen, const.
Odense Adresse-Contoirs Efterretninger, 1838-09-20
Efter Reqvisition af herværende Toldkammer, bliver afholdt offentlig Auction i Raadhuset Torsdagen den 27 d. M., Formiddag Kl. 9 og følgende Dag, over endeel konfiskerede Varer, bestaaende af Klæde, Sirts, Bomuldstøi, Merinos, Fløiel, Cambrings, Jaconets, Bobinets, Lærreder, Traad, Knapper, Tvist, Bomuldsgarn, Baand og forskjellige Slags Tørklæder, m. v., hvorover trykte Kataloger kunne erholdes paa Toldkammeret nogle Dage førend Auctionen. Odense Auctionskontoir den 5 Septbr. 1833. Reimuth.
Odense Adresse-Contoirs Efterretninger, 1838-09-20
Forpagtning af Frederiksdals Mølleværker med tilliggende Jorder m.v. Tirsdagen den 9 October førstkommende, Eftermiddagen imellem Kl. 2 og 3, bliver ved offentlig Auction, der afholdes i Gartnerboligen paa Frederiksdal, opbuden til Bortforpagtning alternativ paa 5, 7 eller 14 Aar, enten særskilt eller samlede, efternævnte Eiendomme og Værker under Frederiksdals Gods, Alt fra 1 Novbr. d. A. af, nemlig: a) En af nye opbygget Meelmølle, som drives ved et vel construeret 3 1/2 Alen bredt Vandhjul, og hvorudi befindes 2 extra gode 9 Qvarteers Qværne med Sigter og en 8 Qvarteers Grynqværn med Grynsorterer, hvilket alt er udført paa den nyeste og bedste Maade; hvortil hører en smuk Beboelsesleilighed, bestaaende af 4 Værelser, Spise- og Pigekammer, Kjøkken og Borgerstue, foruden de fornødne Udhuse til Stald og Vognremisse, samt Brygger og Bage-Jndretning. - Til hvilket Værk er henlagt et Jord=Areal af circa 35 Tdr. Agerland. b) Den ved Frederiksdal for 2 Aar siden af nye opbyggede hollandske Veirmølle. Et Stampeværk med 5 Huller og tilhørende Vaskemaskine.
Odense Adresse-Contoirs Efterretninger, 1838-09-20
Et Maculatur=Papirværk med en Hollænder og en Bøtte med dertil hørende Presse og Valser; hvilke tvende sidstnævnte aldeles nye opbyggede Værker ligeledes drives ved et 3 1/2 Alen bredt Vandhjul, og hører til disse Værker og saa en beqvem Beboelsesleilighed, bestaaende af 2 Værelser med Kjøkken m. m. Konditionerne, hvorefter disse ved deres fortrinlige Beliggenhed paa Frederiksdal ved Fuhrsøen, neppe 2 Mile fra Hovedstaden, saa indbringende Eiendomme, hvoraf de Værker, der drives ved Vand, ville være i complet og gangbar Stand den 1 Octbr. d. A., agtes bortforpagtede, ere forinden Auctionen til Eftersyn hos Eieren paa Frederiksdal og i Kjøbenhavn hos Krigsraad Bjerg, Nørrevold No. 223 Litra B. Arvefæsteeiendommen Kildeagergaard, beliggende i Fiennesløv Sogn, Sorøe Amt, i Nærheden af Hovedlandeveien imellem Ringsted og Sorøe, bliver, ifølge passeret Execution, stillet til Salg ved een eneste Auction, som afholdes i benævnte Gaard Tirsdagen den 2 October førstkommende, om Formiddagen Kl. 11. Gaardens Bygninger bestaae af 56 Fag Huus. Jorderne indeholde et Areal af circa 165 Tdr. Land med et fulde 14 Tdr. Hartkorn, og disse ere udstykkede til en Hovedparcel paa 49 Tdr. Land og 15 mindre Parceller paa 5 a 12 Tdr. Land. Eiendommen vil derfore vorde opraabt til Salg, alternative, deels samlet, deels hver Parcel for sig. Med Hovedparcellen kan følge Jordernes Afgrøde samt Besætning og Jnventarium. Tiltrædelsen kan skee strax, og de nærmere Vilkaar kunne forud erfares hos Undertegnede, Ringsted den 17 Septbr. 1838. Werner, Procurator.
Odense Adresse-Contoirs Efterretninger, 1838-09-20
Ved Tallotteriets 1174 Trækning i Kjøbenhavn udkom: Ne 59. 45. 73. 55. 5. ( Udgiverens Fraværelse redigeret af Carl Bagger.)
Odense Adresse-Contoirs Efterretninger, 1838-09-21
67 Aargang. No 167. Stifts Fyens Kongelig ene privilegerede. Adresse- og politiske Avis. sant Avertissementstidende. Forsendes med Brevposten, overalt i de danske Stater.
Odense Adresse-Contoirs Efterretninger, 1838-09-21
Trykkes og udgives i Odense af Søren Hempel, Kancellieraad. 21 September 1838. Fredagen.
Odense Adresse-Contoirs Efterretninger, 1838-09-21
Jndhold. Politisk Oversigt; Storbrittannien. Frankerig. Spanien (Christinernes Nederlag). Tydskland.
Odense Adresse-Contoirs Efterretninger, 1838-09-21
Fædrelandet. Provindsialstænderne. Tildragelser. Blandinger. Fredericia. Odense. Skibs= og Handels-Efterretninger
Odense Adresse-Contoirs Efterretninger, 1838-09-21
Politisk Oversigt. Storbrittannien. J Breve fra Nyyork af 20 f. M. meldes, at den brittiske Regjering formeligt har taget Falklandsøerne i Besiddelse og fastsat, at alle Skibe, som efter den 1 Juli findes fiskende ved Kysterne, skulle behandles som Overtrædere af den brittiske Lov.
Odense Adresse-Contoirs Efterretninger, 1838-09-21
Frankerig. Det er mellem de Franske og Mexicanerne kommet til virkelig Blodsudgydelse: den 22 Julii blev nemlig et mexicansk Skib mellem Veracruz og Tampico forfulgt af en bevæbnet Baad af den franske Eskadre. Mexicaneren blev drevet ind i Brændingen, men da de Franske vilde bemægtige sig Skibet, fyredes fra Kysten, saa at flere saaredes. J samme Beretning gjøres opmærksom paa, at Mexicanerne i August, September og October ville faae en dygtig Bundsforvandt i – den gule Feber.
Odense Adresse-Contoirs Efterretninger, 1838-09-21
J stærk Modsætning til Frankerigs krigeriske Stilling med Hensyn til Schweiz staaer Ludvig Philips Brev, hvori han underretter usine værdige og store allierede Venner, de 22 Cantoners Præsidenter og Raader, om Greven af Paris's Fødsel."
Odense Adresse-Contoirs Efterretninger, 1838-09-21
General Bugeaud er ankommet til Paris, hvorhen Grev Mole har beordret ham.
Odense Adresse-Contoirs Efterretninger, 1838-09-21
Bladet pla France, vil vide, at Marie Antoinettes kostbare Halsbaand samt en Mængde 48 Francstykker for 50 Aar siden ere af Ludvig XVl's fortroligste Venner, blevne nedgravne i Nærheden af Tuillerierne. Spanien. Man erfarer desværre, at den vilde Cabrera atter er rykket ind i Morella, hvor han har bragt sit uhyre Bytte i Sikkerhed; Toget bestod af 300 Muuldyr, 200 Vogne, 400 røvede Heste og 1200 Rekrutter.
Odense Adresse-Contoirs Efterretninger, 1838-09-21
Carlisten Balmaceda har ved Quintamar de la Sjerra totalt slaaet en Afdeling Christinere under Oberst Coba200 af Dronningens Soldater bleve paa Valpladsen, 350, hvoriblandt Obersten, toges tilfange. Ogsaa ved Leon skal et mordisk Slag have fundet Sted, hvori Christinerne mistede 80 Md.
Odense Adresse-Contoirs Efterretninger, 1838-09-21
Tydskland. Efter Forlydende skal en Coureer fra Frankfurt have til Hannover overbragt Forbundsdagens Dom i den hannoverske Sag: det hedder, at Corporationernes Besværinger ere blevne afviste!
Odense Adresse-Contoirs Efterretninger, 1838-09-21
Fædrelandet. Provindsialstænderne for Nørre-Jylland (see denne Avis S. 650.) Sagen angaaende Prokurator Osten feldts Forslag om, at det nye Veiarbeide for det Første maatte stilles i Bero. Kammerjunker Lüttichau stillede det Amendement: at Veiarbeidet i det østlige Jylland, forsaavidt det allerede var begyndt, maatte fortsættes som hidtil. Oberst Brock foreslog, at der ang denne Sag ingen Petition maatte for Tiden indgives. Resultatet blev ved Afstemningen, at der for Committeens Jndstilling var 32 St. og 16 mod den, men, da der opstod Tvivl om Stemmegivningens Rigtighed, saa blev Afstemning foretaget ved Kugler, der afgav det Resultat, at Jndstillingen billigedes med 30 St. mod 18. Paa Grund af dette Udfald bleve de af Kammerjunker Lüttichau og Forligelsescommissair Kolbye stillede Amendements ikke satte under Afstemning, hvorimod Oberst Brocks Motion om, at ingen Petition i Sagen skulde indgives, hvilken Auditeur Ronlund, havde optaget, efterat den af Oberst Brock var frafaldet, bleve sat under Afstemning, men med 36 St. mod 12 ikke billiget. Der blev saaledes med 30 St. mod 18 allerunderdanigst indstillet: at Chausseearbeidet paa samtlige Veie i Nørre-Jylland med indeværende Aars Udløb maatte stilles i Bero, indtil Hs. Majestæt har taget den i den allernaadigste Bekjendtgjørelse af 9 Mai d. A. bebudede allerhøieste Beslutning, og en Anordning i denne Anledning er udgiven, efterat Udkastet dertil har været Provindsialstænderne forelagt.